open-index/open-wikipedia-markdown huggingface dataset:
קודומו

[260px|ממוזער|איור גנרי, אשר נוצר באמצעות תוכנת [אומנות בינה מלאכותית, המדגים את המראה הטיפוסי של סדרות/סרטים בסוגה קודומו]]
210px|ממוזער|איור גנרי נוסף שנוצר באמצעות תוכנת אומנות בינה מלאכותית אשר מדגים את המראה הטיפוסי של סדרות/סרטים בסוגה קודומו
**קוֹדוֹמוֹ** (ביפנית: **子供**) הוא מילה יפנית שמשמעותה "ילד". אף על פי כן, בעיני רבים מקוראי המאנגה והאנימה, המילה מתייחסת לז'אנר ספציפי שתוכנו מיועד בעיקר לילדים.

קודומו לעיתים משתמש באנימציה פשוטה יותר בהשוואה לז'אנרים אחרים של אנימה, ואף ישנו שימוש תכוף בכתוביות פוריגאנה (כתב-עזר לילדים המופיע ליד סמלי קאנג'י) למען הבנה קלה יותר של שכבות הגיל הצעירות שעדיין לא התמחו ברזי השפה היפנית.

עלילת הקודומו עוסקת בעיקר בנושאים אשר ידידותיים יותר לילדים/משפחה.

## היסטוריה
הפיתוח של חוברות מאנגה בז'אנר קודמו החל עוד בסוף המאה ה-19 עם הייצור של סיפורי מאנגה קצרים שאורכם כ-15 עמודים. סיפורי המאנגה הקצרים נוצרו כחלק מהניסיון לעודד אוריינות בקרב הנוער היפני במהלך תקופת מייג'י. ציון דרך מרכזי בפופולריות של הז'אנר היה השקת סדרת המאנגה אסטרו-בוי ב-1952 אשר נוצרה על ידי אוסמו טזוקה שנחשב לעיתים רבות ל"אבי האנימה".

את ז'אנר הקודמו באנימה ובמאנגה ניתן לחלק לארבע קטגוריות. הקטגוריה הראשונה מורכבת מסדרות אנימה ומנגה שהן עיבודים מחודשים לסיפורים קלאסיים מהספרות המערבית, כגון הסדרה הוותיקה "World Masterpiece Theater" אשר במסגרתה הופקו בין היתר מיני סדרות פופולריות כגון סיפורי היער הירוק (1973), היידי בת ההרים (1974), הלב (1976), האסופית (1979), תום סויר (1980), משפחת רובינסון השווייצרית (1981), נשים קטנות (1987), ופיטר פן (1989). שלמרות היותם פופולריים, הם מייצגים פחות את האנימה היפנית המסורתית. במקום זאת הם עוצבו בהשפעה ניכרת של סדרות אנימציה אמריקניות וסובייטיות.

הקטגוריה השנייה מורכבת מעיבודים מחודשים לסדרות מאנגה יפניות מקוריות. סדרות בתת-הז'אנר זה בדרך כלל משתמשים מכילים רפרנסים רבים לחברה היפנית, ולכן קהל שאינו יפני עשוי להתקשות יותר להבין את הסדרה. סדרות אלו דומות במידה מסוימת לסדרות אנימציה אמריקניות. דוגמה בולטת לסדרה מהסוג הזה היא הסדרה "דורימון". סדרות מתת הז'אנר הזה מכילות לעיתים רבות אלמנטים שנלקחים מתת הז'אנר שונן.

הקטגוריה השלישית אשר מכונה "ג'וג'י מוקה" כוללת סדרות מאנגה ואנימה אשר קהל היעד העיקרי שלהן הוא ילדות ונערות צעירות. דוגמה בולטת לסדרה מהסוג הזה היא הסדרה "הלו קיטי".

לקטגוריה הרביעית, הקרובה יותר לתת הסוגה שונן, יש קשר חזק עם תעשיית משחקי הווידאו וזכייני צעצועים, והסוגה הזו זכתה בפועל להצלחה המסחרית הגדולה ביותר לאורך השנים. דוגמה בולטת לסדרה בתת-ז'אנר זה כוללות את פוקימון.

חוברות מאנגה בז'אנר קודומו, כגון "קורוקורו קומיק" ו"קומיק בומבום", מכוונים בעיקר לבנים צעירים, במיוחד תלמידי בתי ספר יסודיים, אם כי כמה מהם, כמו "פוצ'יגומי", מיועדים בעיקר לילדות או נערות צעירות. כאשר סדרת מאנגה הופכת פופולרית במיוחד בדרך מופקת גם סדרת אנימה המתבססת על המאנגה ומיוצר מרצ'נדייז רב לסדרה.

## דוגמאות לסדרות מאנגה ואנימה בולטות מסוג קודומו

## ראו גם
* ערכי סדרות מאנגה מסוג קודומו 
* ערכי סדרות אנימה לילדים צעירים
* שוג'ו - מאנגה לילדות ולנערות.
* שונן - מאנגה לילדים ולנערים.
* סיינן - מאנגה לבוגרים.
* ג'וסיי - מאנגה לבוגרות.

## הערות שוליים

קטגוריה:מונחי מאנגה ואנימה
מאקל פלוגה

[ממוזער|275px|[מגדלור מאקל פלוגה]]
**מאקל פלוגה** (אנגלית: Muckle Flugga) הוא אי בשרשרת איי נורת' באיי שטלנד שבסקוטלנד. האי מצוי צפונית לאי אונסט, ונחשב לצפוני ביותר באיים הבריטיים, וזאת על אף שהאיון אאוט סטאק, הקטן ממנו, נמצא צפונית לו.

מקור שם האי בנורדית עתיקה, בביטוי *Mikla Flugey* שמשמעו "האי התלול הגדול".

## המגדלור
באי נמצא מגדלור שנבנה על ידי תומאס ודייוויד סטיוונסון בשנת 1854. המגדלור, שגובהו 19.5 מטרים, הופעל לראשונה ב-1 בינואר 1858. התוכנית להקמת המגדלור הותוותה עוד בשנת 1851 אולם בשל מחלוקת על מיקומו, החלה בניית המגדלור בשנת 1854, בשל צרכים מבצעיים שנגרמו בעטייה של מלחמת קרים. במהלך תקופת הבנייה, ועד להפעלת המגדלור הקבוע, הוקם במקום מגדלור זמני שפעל החל מה-11 באוקטובר 1854.

במרץ 1995 הפך המגדלור למגדלור אוטומטי, ובשל כך עזבו מפעילי המגדלור את האי. עד אותה שנה, היה זה האי המיושב הצפוני ביותר באיים הבריטיים.

כיום משמשים מגורי מפעילי המגדלור כמרכז המבקרים של שמורת הטבע הרמנס הסמוכה.

## קישורים חיצוניים

* ההיסטוריה של המגדלור באתר nlb.org
* המגדלור באתר lighthousedepot

קטגוריה:ערכים שבהם תבנית בריטניקה אינה מתאימה
קטגוריה:איי שטלנד: איים לא מיושבים
Her Majesty

"**Her Majesty**" (בעברית: "**הוד מלכותה**") הוא שיר של להקת הרוק הבריטית הביטלס מתוך אלבומם Abbey Road משנת 1969. השיר נכתב על ידי פול מקרטני והזכויות ניתנו ללנון-מקרטני, והוא שיר קצר של מיוזיק הול. מקרטני הוא המוזיקאי היחיד שמופיע בשיר. "Her Majesty" הוא הקטע האחרון באלבום והוא מופיע 14 שניות אחרי השיר הקודם "The End", אך לא היה רשום ברשימת השירים המקורי. כמה משקיפים רואים בו את הדוגמה הראשונה של רצועה נסתרת.

## הקלטה
השיר הוקלט בשלושה טייקים ב-2 ביולי 1969, לפני שהביטלס החלו לעבוד על "Golden Slumbers/Carry That Weight". מקרטני שר ובמקביל ניגן בליווי גיטרה אקוסטית בפינגר סטייל. ההחלטה להחריג אותו מהמחרוזת של האלבום התקבלה ב-30 ביולי.

אורכו 23 שניות בלבד, אך הביטלס הקליטו גם גרסה ארוכה יותר במהלך סשנים של Get Back.

השיר הקצר מסופר בגוף ראשון מפיו של גבר השר על "הוד מלכותה", שהיא "נערה די נחמדה אך אין לה הרבה לומר". הוא רוצה להביע בפניה את אהבתו אך עליו למלא את בטנו ביין כדי להצליח בכך, והוא מסיים באמירה לפיה יום אחד יהפוך אותה לשלו.

## מבנה ומיקום
במקור השיר הוכנס בין הרצועות "Mean Mr. Mustard" ו-"Polythene Pam", אך מקרטני החליט שסדר שירים אינו מוצלח והורה לטכנאי ההקלטות של אולפני אבי רוד, ג'ון קורלנדר, להשמיד את השיר. קורלנדר לא עשה זאת, כיוון שמדיניות EMI הייתה לעולם לא להשמיד חומר מוקלט של הביטלס. 14 שניות של שקט בין השיר "The End" לבין "Her Majesty" הן תוצאה של עריכה זאת. בדיעבד, תוצאת העריכה היא אפקט רב משמעות - לאחר השיר "The End" החותם את "אבי רוד" (שהיה למעשה הקלטת האולפן האחרונה של הביטלס), והמתנה בת 14 שניות, המאזין טועה לחשוב כי התקליט הסתיים ולפתע מקבל עוד פיסת מוזיקה, שיכולה אף להיחשב כ"אתנחתא קומית" לאחר השיר "The End", כאקורד סיום אחרון בהחלט.

האקורד החזק והרועש בתחילת השיר הוא למעשה האקורד האחרון בשיר "Mean Mr. Mustard", אשר מסתיים בצורה פתאומית, כיוון שהצליל האחרון נמצא בתחילת השיר "Polythene Pam". העריכה המגושמת מוכיחה שהשיר לא היה אמור להיכלל בתקליט המקורי, אך כמו שאמר מקרטני בקטע מוקלט שהתפרסם ב-The Beatles Anthology: "אופייני לביטלס - טעות". השיר לא היה רשום ברשימת השירים של התקליטים המקוריים, מכיוון שהם כבר הודפסו. על רשימות השירים שהודפסו מחדש, לעומת זאת, הוא רשום. מהדורת התקליטור מתקנת זאת.

"Her Majesty", שאורכו 23 שניות, הוא השיר הקצר ביותר של הביטלס (בניגוד ל-"I Want You (She's So Heavy)" של אותו אלבום, השיר הארוך ביותר שלהם (7:47) מלבד "Revolution 9", קטע אוונגרדי באורך של 8:22 מ-The Beatles). שני הצדדים המקוריים של התקליט נסגרים בשיר שמסתיים בפתאומיות.

## משתתפים

* פול מקרטני - שירה, גיטרה אקוסטית

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על מלכות
סמל דומיניקה

**[[סמל]] [[דומיניקה]]** בצורתו הנוכחית אומץ ב-21 ביולי 1961. הוא מורכב ממספר חלקים בעלי משמעויות שונות למדינה קריבית זו.

המגן במרכז הסמל מחולק לארבעה חלקים כאשר בכל חלק מוצג אחד מהסמלים המאפיינים את המדינה: סירת הקאנו, עץ דקל, עץ בננות, וצפרדע הרים.
לצידי המגן נמצאים התוכים (Red-necked Amazon) ששומרים על הסמלים הלאומיים על המגן, ובראשו נמצא האריה השואג התומך בהגנה על המגן.

הכרזה בתחתית המגן מכילה את המשפט "אחרי אלוהים באה האדמה" (Après Bondie C'est La Ter) המהווה את המוטו הלאומי של דומיניקה.

## קישורים חיצוניים

קטגוריה:דומיניקה: סמלים לאומיים
דומיניקה, סמל

דומיניקה
קטגוריה:תוכאים בתרבות
קטגוריה:אריות בסמלי מדינות
קטגוריה:צפרדעים בתרבות
הבית המשוגע

ממוזער|250px|"הבית המשוגע" לצד רחוב אליעזר פרי.|alt=
"**הבית המשוגע**" הוא כינויו של בית מגורים משותף הנמצא ברחוב הירקון בתל אביב, מעבר לכביש הבניין שוכן גן העצמאות וקרוב לכיכר אתרים. הבניין תוכנן על ידי האדריכל ליאון גנייבה והמהנדס יעקב חי, בנייתו הסתיימה ב-1989. מאז הקמתו נחשב הבניין ל"קוריוז" אדריכלי בעיר.

## תכנון
הבניין, שסגנונו שונה בתכלית מכל מבנה אחר בארץ ובתל אביב בפרט, נבנה בהשראת מבני מגורים שתכנן אנטוני גאודי בברצלונה בסגנונו הייחודי כגון קאזה מילה או בית באליו. מבנים אלו מתאפיינים בצורות עקמומיות ופיסוליות הלקוחות מעולם הטבע ומזכירות צמחייה, שלדים או חלקים מגוף האדם. בדומה למבנים של גאודי, גם הבית המשוגע כולל חלקים אשר לא ניתן לבנותם על פי תוכניות מקובלות אלא מצריכות עבודת פיסול בבניין עצמו. עם זאת, הבית המשוגע הוא למעשה בניין בעל שלד בטון מזוין פשוט עם חלוקה ברורה לדירות ומרפסות אליו הוצמדו אלמנטים העשויים מג'י אר סי (Glass fiber Reinforced Cement-G.R.C) (תערובת מלט מזוין בסיבי זכוכית עמיד בעל יכולות עיצוב גמישות, קל משקל ונוח להתקנה) היוצרים את העיצוב של רכיבים דינמיים באופן מלאכותי. שבירת הצורה אינה מוחלטת והמבנה נראה כמו קוביית בטון הלובשת בגדים קרועים. מבני המגורים של גאודי נבנו כעקמומיים כחלק מתפישת הבנייה שלהם - רוב הקימורים הם חלק ממבנה הבניינים וקישוטיהם הססגוניים נראים כצומחים מתוך הבניין באופן טבעי.

מודל של הבית המשוגע מוצג יחד עם מבנים תל אביביים מפורסמים נוספים במיני ישראל.

הבניין המשוגע נבנה על ידי חברת משולם לוינשטין הנדסה וקבלנות בע"מ.

## גלריית תמונות

Tel Aviv Crazy House Back.jpg|עורף הבניין
crazyhouse15.JPG|ישראל בולג לצד מודל מוקדם ומודל של הבית שיזם וגר בו
doorcrazyhouse.JPG|דלת הכניסה הראשית לבניין
hayarkon181.JPG|עיטור בתקרת הקומה המפולשת
TLV Crazy House Exterior2024.jpg|חזית הבניין מכיוון רחוב אליעזר פרי כיכר אתרים


## קישורים חיצוניים

*טקסט ותמונות של הבית
*מצגת על הבית
* ריאיון עם האדריכל ליאון גנייבה: 
* 
* 
* 
*חברת משולם לוינשטין

קטגוריה:תל אביב-יפו: בתי מגורים
קטגוריה:רחוב הירקון
קטגוריה:הצפון הישן
פמפלונה

**פָּמְפְּלוֹנַה** (ספרדית: **Pamplona**; בסקית: **Iruña** או **Iruñea** אירוּניה, "העיר") היא עיר הבירה של הקהילה האוטונומית נווארה שבצפון ספרד. היא שוכנת על גדות נהר הארגה (Arga), ואוכלוסייתה מונה כ-196,000 תושבים (2006). פמפלונה ידועה בזכות ארנסט המינגוויי, אשר כתב על  המתקיים בה מדי שנה ושבמהלכו מתקיימת ריצת הפרים ברחובות העיר. העיר היא גם תחנה בדרך סנטיאגו.

קבוצת הכדורגל של פמפלונה היא אוססונה המשחקת בליגת העל הספרדית.

## היסטוריה
פמפלונה נוסדה על ידי המצביא הרומי פומפיוס הגדול בשנת 75 לפנה"ס. העיר נקראה בתחילה פומפאלו (Pompaelo) על שמו של המצביא, ושם זה השתנה במרוצת הזמן לפמפלונה. בתקופת האימפריה הרומית פמפלונה הייתה עיר חשובה בשל מיקומה האסטרטגי, ונבנו בה מבני ציבור רבים כגון פורום ובתי מרחצאות.

במאה הרביעית לספירה פמפלונה הייתה תחת שלטון הוויזיגותים עד שבמאה השישית נכבשה על ידי הפרנקים. במאה השמינית העיר נכבשה על ידי המורים, אשר שלטו בה עד שבמאה העשירית הם הובסו על ידי מלכי נווארה. ב-1512 נווארה סופחה לממלכת קסטיליה, ופמפלונה הפכה מוצב מבוצר ומוקף חומות להגנה מפני פלישות אפשריות. בתקופת המלחמות הנפוליוניות, העיר נכבשה ב-1808 על ידי צבא צרפת ששלט בה עד 1813.

במאה ה-20 פמפלונה החלה להתרחב ולשגשג - החומות שהקיפו אותה נהרסו, נבנו שכונות חדשות, הוקמו בה מבני חינוך ותעשייה, אוכלוסייתה גדלה ורמת החיים בה עלתה.

## [[פסטיבל סן פרמין]]
**פסטיבל סן פרמין** (ספרדית: Sanfermines) הוא מסורת עתיקה המתקיימת מדי שנה בין 6 ביולי ל-14 ביולי. הפסטיבל נערך לכבודו של פרמין מאמיין, הקדוש הפטרון של פמפלונה, שיום חגו חל ב-7 ביולי. הפסטיבל מתקיים כבר 400 שנה, אך הוא התפרסם בעולם כולו רק במאה ה-20, כאשר הסופר האמריקאי ארנסט המינגוויי תיעד את הפסטיבל בספרו "וזרח השמש". 

במסגרת הפסטיבל מתקיימים אירועים וטקסים שונים, ובמשך הפסטיבל נהוג ללבוש חולצה לבנה ולקשור מטפחת אדומה סביב הצוואר. אך גולת הכותרת של הפסטיבל היא ללא ספק ה**אנסיירו** (encierro) - ריצת הפרים ברחובות העיר. האנסיירו מתקיים בכל אחד מימי הפסטיבל (למעט ב-6 ביולי), ומשתתפים בו בין 2,000 ל-3,500 אנשים. האנסיירו מוזנק באמצעות רקטה הנורית בשעה 8 בבוקר בדיוק; אז משוחררים שישה פרים ומתחילים לשעוט בעקבות משתתפי המרוץ. האנסיירו מסתיים כאשר כל הפרים מוכנסים למכלאות שבזירת מלחמת השוורים הנמצאת בסוף מסלול הריצה, שם ימתינו עד שישתתפו במלחמת השוורים המתקיימת מאוחר יותר באותו היום. אורך מסלול הריצה הוא כ-800 מטר, והריצה נמשכת בדרך כלל ארבע דקות. מאז 1925 נהרגו חמישה עשר בני אדם במהלך ה"אנסיירו". האחרון שבהם נהרג בפסטיבל שהתקיים ביולי 2009.

## [[ערים תאומות]]
* 
* 
* 
* 

## קישורים חיצוניים

* 
* sanfermin.com, אתר המוקדש לפסטיבל סן פרמין
* 
* 

## הערות שוליים

*
קטגוריה:ספרד: ערים
קטגוריה:נווארה
קטגוריה:קהילות אוטונומיות של ספרד: ערי בירה
קטגוריה:יישובים שהוקמו ב-1834
אריקו מלטסטה

שמאל|ממוזער|200px|אריקו מלטסטה
**אריקו מלטסטה** (באיטלקית: **Errico Malatesta**; 14 בדצמבר 1853 – 22 ביולי 1932) היה אנרכו-קומוניסט איטלקי בעל אמונה חזקה, אותה חלק עם ידידו פיוטר קרופוטקין, לפיה המהפכה האנרכיסטית תתרחש בקרוב. שהה חלק גדול מחייו בגלות ממולדתו ולמעלה מ-10 שנים היה אסור בכלא. מלטסטה כתב וערך מספר עיתונים רדיקאלים והיה חברו של מיכאל באקונין.

## אמונות פוליטיות
מלטסטה היה אנרכיסט של עקרונות - תמך תמיד בעקרונות האנרכיסטים ללא תלות בסיטואציה. כך דחה פוליטיקה של מפלגות, ומהפכה פוליטית, והעדיף מהפכה חברתית; הוא היה אפילו חשדן כלפי השימוש בארגוני עובדים מהפכניים, כפי שהציעו האנרכו-סינדיקליסטים.

עבודתו המתמשכת כמארגן ודובר גילמה את האידיאלים שלו של התאגדות חופשית: עבור מלטסטה, היה טעם להצטרף להתארגנות רק לשם המטרה של עשייה משותפת עם קבוצה זו של אנשים. לא היה שום הגיון עבורו בלהשתייך לקבוצה פשוט לצורך ההשתייכות.

### על אלימות
מלטסטה היה מחויב למהפכה: הוא האמין שהמהפכה האנרכיסטית תבוא בקרוב, ושאלימות תהיה חלק הכרחי ממנה היות שהמדינה נשענת בסופו של דבר על כפייה אלימה. כפי שכתב במאמר "ה'חפזון' המהפכני":

מלטסטה, אם כן, הטיף לאלימות כחלק "הכרחי" לצורך שחרורו של מעמד הפועלים.

## ספריו
מלטסטה פרסם כ-15 ספרים באיטלקית על אנרכיזם. רק ספרים ספורים תורגמו לאנגלית או לשפות אחרות.

במאה ה-21 ראו אור מספר ספרים המתעדים שיחות עם מלטסטה, וכן אסופות של מאמריו. כמו כן פורסמו מחקרים רבים על חייו ועל תפיסותיו.

## קישורים חיצוניים

* אריקו מלטסטה - ארכיון באתר ארכיון האינטרנט המרקסיסטי בעברית
* אריקו מלטסטה - קובץ מאמרונים באתר אוב - ז.ע.פ., תרגמו: יאיר חילו ואייל רוזנברג
* 
* 
* 
* 
* 

## הערות שוליים

קטגוריה:אנרכיסטים איטלקים
קטגוריה:איטלקים שנולדו ב-1853
קטגוריה:איטלקים שנפטרו ב-1932
ג'ון פול ג'ונס (מוזיקאי)

**ג'ון פול ג'ונס** (באנגלית: **John Paul Jones**; נולד ב-3 בינואר 1946) הוא מוזיקאי בריטי ולשעבר הבסיסט והקלידן של להקת הרוק המפורסמת לד זפלין.
כיום הוא נחשב לאחד מנגני הבס הגדולים והמשפיעים בכל הזמנים.

## ביוגרפיה
### שנותיו הראשונות
ג'ון פול ג'ונס נולד בלונדון, אנגליה. אביו היה פסנתרן ג'אז ואימו זמרת ורקדנית, לכן משיכתו למוזיקה הייתה מוקדמת ביותר והחל ללמוד לנגן על אורגן בגיל צעיר. בגיל 14 הוא לקח לידיו גיטרת בס והחל ללמוד אותה לבדו, אף שאביו רצה שילמד לנגן סקסופון. הוא עזב את בית הספר בגיל 17, לטובת קריירה כנגן שכיר, וניגן תפקידים קטנים עם אומנים שונים.

### קריירה מוזיקלית מוקדמת
בשנת 1964 ג'ונס הקליט והוציא סינגל רוק אינסטרומנטלי משלו, אך הוא לא זכה להתייחסות רבה.

בשנת 1966 ניגן לראשונה עם דונובן, בהקלטות התקליט "Sunshine Superman". ג'ונס היה אמור לשמש נגן בס בלבד, אך בזמן ההקלטות ביצע גם את רוב התזמורים. בתקליטו הבא של דונובן, "Mellow Yellow", ביצע כבר את כולם. ב-1968 הזמין ג'ונס את הגיטריסט ג'ימי פייג' להקלטות הלהיט הבא של דונובן, "Hurdy Gurdy Man". ב-1967 עשה ג'ונס את עיבוד כלי המיתר בשיר "She's a Rainbow" של הרולינג סטונז. בין היתר ניגן גם בהקלטות "מתבודדי הרמן" של המפיק מיקי מוסט (Mickie Most).

### לד זפלין

[שמאל|ממוזער|180px|ג'ון פול ג'ונס עם ה[מנדולינה]]
בשנת 1968, הגיטריסט ג'ימי פייג', לשעבר הגיטריסט של להקת היארדבירדס, שכר את ג'ונס כבסיסט וקלידן, זמר בשם רוברט פלאנט ומתופף בשם ג'ון בונהם במטרה להקים להקת רוק חדשה.
לד זפלין נחלו הצלחה כבר מצאת אלבומם הראשון, וצלילם היה חדשני ומיוחד. התרומה של ג'ונס כבסיסט וקלידן הלהקה הייתה גדולה, הוא הביא ללהקה את הצליל הבלוזי שלה.
בשנת 1980, ג'ונס הוא זה שמצא את חברו הטוב ומתופף הלהקה ג'ון בונהם חסר רוח חיים, הדבר שהוביל לפירוק הלהקה באותה שנה.

### קריירה מוזיקלית מאוחרת
לאחר פירוק הלהקה, חזר ג'ונס לעבוד כנגן שכיר, אך כעת עבד עם מוזיקאים יותר פופולריים, לאחר שצבר פופולריות והערכה משל עצמו. בנוסף, עסק בפרויקטים צדדיים וגם כמפיק.
הוא ניגן בס בשיר של פול מקרטני "Ballroom Dancing", שהוקלט מחדש לפסקול הסרט "Give My Regards to Broad Street" משנת 1984.

אלבום הסולו הראשון שלו משנת 1985, היה למעשה פסקול לסרט בשם Scream For Help, אותו הלחין לבדו.
בשנת 1994, הוציא אלבום רוק אלטרנטיבי משותף יחד עם הזמרת דיאמנדה גאלאס.
בשנת 1999, הוציא את האלבום Zooma, אלבום אינסטרומנטלי לגמרי עם אלמנטים של הבי מטאל ובלוז.
ב-2001 הוציא את האלבום The Thunderthief, בו לראשונה שר ג'ונס בקטעים ספורים, בעקבות צאת האלבום יצא לסיבוב הופעות.

## כלי נגינה
שמאל|ממוזער|250px|ג'ון פול ג'ונס על הקלידים
חוץ מגיטרת בס וקלידים (פסנתר, אורגן, וסינתיסייזר). ג'ון פול ג'ונס גם מנגן על קונטרבס, גיטרה חשמלית, גיטרה אקוסטית, מנדולינה, צ'לו ועוד כלי מיתרים שונים. בהם הוא מנגן בחלק מהשירים של לד זפלין ובאלבומי הסולו שלו.

## לקריאה נוספת
* ריצ'י יורק, **לד זפלין: סיפורה של להקת הרוק הטובה בעולם**, מאנגלית: מתן קמינר, הוצאת רסלינג, 2011 (1994).
* Stephen Davis, **Hammer of the Gods**: The Led Zeppelin Saga; Harper Entertainment, 1985

## קישורים חיצוניים

* 

* האתר הרשמי של לד זפלין

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקאים בריטים
קטגוריה:מוזיקאי רוק
קטגוריה:לד זפלין
קטגוריה:בסיסטים בריטים
קטגוריה:חברי היכל התהילה של הרוק אנד רול
קטגוריה:בריטים שנולדו ב-1946
השריר השוקתי האחורי

שמאל|ממוזער|300px|כף רגל ימין במבט תיכון. בכחול מובלטות המעטפות הסינוביאליות של הגידים. גיד השריר השוקתי האחורי נראה עובר מאחורי הפטישון התיכון.
**השריר השוקתי האחורי** (TA: Musculus tibialis posterior) נמצא עמוק בחלקה האחורי של השוק. כיווץ השריר מניע את הקרסול לכיוון כפיפה כפית ואת כף הרגל הוא מפנה כלפי פנים (אינוורסיה).

## תיאור
השריר השוקתי האחורי ממוקם במדור האחורי העמוק של השוק.

תחילתו של השריר בפנים האחוריים של השוקית והשוקה (מתחת לקו הסוליה) ובקרום הבין גרמי.

גיד השריר עובר מאחורי הפטישון התיכון ונאחז בגבששת עצם הסירה, בעצם הקוביה ובבסיסי עצמות המסרק השנייה, השלישית והרביעית.

## עצבוב
השריר השוקתי האחורי מעוצבב על ידי שורשי העצב המותניים הרביעי והחמישי (L4, L5) דרך **[[עצב השוקה]]**.

## תמונות נוספות

תמונה:Gray259 he.png|עצמות השוק הימנית במבט אחורי. מסומנים באדום אזורי אחז של שרירים.
תמונה:Gray439.png|שרירים עמוקים בשוק ימין במבט אחורי.


## קישורים חיצוניים

קטגוריה:שרירי הגפיים התחתונות
קטגוריה:שרירי כף הרגל
אודרה וודז'יסלאב

**אודרה וודז'יסלאב שלזיה** (פולנית: **Odra Wodzisław Śląski**)  הוא מועדון כדורגל פולני שהוקם בעיר וודז'יסלאב שלזיה.לאחר עונת 2024/2025 הקבוצה ירדה מליגה הרביעית.

## הופעות באירופה
המועדון אשר הוקם בשנת 1922, הוא אחד הוותיקים בפולין בפרט ובאירופה בכלל. הקבוצה ערכה את הופעתה הראשונה באירופה בגביע האינטרטוטו בעונת 1997. אז, כאשר המפעל החל בשלב הבתים המקדים, פגשה הקבוצה בשלב הבתים באולימפיק ליון מצרפת, ראפיד בוקרשט מרומניה, אוסטריה וינה מאוסטריה וז'ילינה מסלובקיה. לאחר ניצחון על אוסטריה וינה, תיקו עם ז'ילינה והפסדים לליון ובוקרשט הקבוצה סיימה במקום השלישי בשלב הבתים וכיוון שרק הקבוצה הראשונה בבית עלתה לשלב הבא, הודחה המפעל בשלב זה.

בעונת 1997/98 שיחקה הקבוצה במוקדמות גביע אופ"א, אז פגשה בשלב המוקדם הראשון בקבוצת פודבה ממקדוניה וניצחה אותה בסיכום המשחקים.  בשלב המוקדם השני פגשה הקבוצה בקבוצת רוטור וולגוגרד מרוסיה והפסידה לה בשני המשחקים ולכן הודחה גם הפעם מהמפעל.  הקבוצה חזרה לאירופה בגביע האינטרטוטו בעונת 2003, כאשר פגשה בסיבוב הראשון בקבוצת שמרוק רוברס מאירלנד אך הפסידה לה בשני המשחקים והודחה מהמפעל.

נכון ל-2022, ההופעה האחרונה של הקבוצה באירופה הייתה בגביע האינטרטוטו בעונת 2004, אז הוגרלה בסיבוב הראשון מול קבוצת דינמו מינסק מבלארוס אך הפסידה לה בסיכום המשחקים והודחה גם הפעם מהמפעל.

## קישורים חיצוניים

* 

קטגוריה:קבוצות כדורגל פולניות
קטגוריה:שלזיה (פרובינציה)
קטגוריה:קבוצות כדורגל שהוקמו ב-1922
אקו-אנרכיזם

**אקו-אנרכיזם** או **אנרכיזם ירוק** הוא ענף באנרכיזם המשלב אידאולוגיות של קיימות יחד עם אנרכיזם.

זרם זה גורס כי יישובים אקולוגיים (בני כמה מאות אנשים) הם צורת ההתיישבות האנושית הטובה ביותר עבור הציוויליזציה וכי מערכות התשתיות והפוליטיקה צריכות לעבור ארגון מחדש כדי להבטיח שכפרים כאלו יוקמו ויתפקדו. אקו-אנרכיסטים טוענים, כי המוסדות החברתיים חייבים להיות מאורגנים בהתאמה לכוחות הטבע, ולא כנגדם.

אקו-אנרכיזם משלב מגמות עתיקות יותר בכיוון של פרימיטיביזם, שבטיות, דמוקרטיה בינאזורית, פמיניזם (כאקו-פמיניזם), פציפיזם, פרישה וקהילה רצונית.

אחד הספרים המשפיעים ביותר בספרות האקו-אנרכיסטית הוא "ישמעאל", מאת דניאל קווין, אשר מגולל שיחות בין אדם הלומד אצל גורילה.

הוגים נוספים בזרם זה הם מארי בוקצ'ין, דריק ג'נסן (Derrick Jensen), וג'ון זרזן (John Zerzan).

הדבר שמבדיל בין אקו-אנרכיסטים לבין פרימיטיביסטים הוא ההתמקדות של הראשונים בכפר ובהון החברתי שבו, בעוד האחרונים מתמקדים יותר בטכנולוגיה, בקבלתה או דחייתה. מה שמפריד בין האקו-אנרכיסטים מהאנרכיסטים ה"ירוקים" הוא הדגשה נוקשה על השתלבות באקולוגיה וביזור, ללא יבוא של חוקים מטעם גופים חברתיים גדולים יותר לתוך האזור האקולוגי, או לתוך הכפר האקולוגי עצמו.

## ראו גם
* אקולוגיה חברתית
* העידן החדש

## לקריאה נוספת
* אברהם יסעור (עורך), **אנרכיזם - [[אנתולוגיה]]**, הוצאת רסלינג, 2004.

קטגוריה:אנרכיזם
קטגוריה:שמירת הסביבה
קטגוריה:חיים פשוטים
כירורגיה של היד

ענף ה**כירורגיה של היד** עוסק הן בטיפול כירורגי והן בטיפול בלתי כירורגי של מצבים ובעיות ביד או בגפיים העליונות (מקצה האצבעות ועד לכתף). ניתוח של היד יכול להתבצע על ידי מנתחים כלליים, מנתחים אורתופדיים או מנתחים פלסטיים.
כירורגים של היד מבצעים מגוון רחב של ניתוחים כגון: תיקון שברים, הפחתת לחץ בעצבים ושיקום פציעות או פגמים מולדים.

בישראל התחום מוכר כמומחיות על נפרדת ע״י משרד הבריאות. על מנת להיות מומחה יש לבצע מספר מסוים של ניתוחים, מסוגים שונים. יש לעבור בחינות התמחות בכתב ובעל פה. לבצע סבבים בתחומים מסוימים של כירורגיה של היד בבתי חולים המוכרים להסמכה. 

כענף נפרד ועצמאי בכירורגיה הופעלה הכירורגיה של היד בראשונה בעולם במלחמת העולם השנייה על ידי ד"ר סטרלינג באנל, מנתח מסן פרנסיסקו, שהגיע ראשון למסקנה מרחיקת לכת כי ריבוי הפגיעות המלחמתיות מחייב להקדיש תשומת לב מיוחדת לשיקום היד, איבר חשוב אצל האדם.
ביוזמתו של ד"ר באנל הוקמו בארצות הברית מרכזים רפואיים לריכוז הטיפול בנפגעי היד, בפיקוח מומחים שבחרו להתמסר לטיפוח ענף חדש זה בכירורגיה.
שיקום היד הפגומה כולל תיקון גידים פגומים, כלי-דם, עצבים, עצמות ורקמות. אחרי המלחמה הואץ פיתוחו של ענף זה בעולם, אולם בארצות רבות נעשה עדיין שיקום היד הפגומה במסגרת המחלקות הכירורגיות הכלליות או הפלסטיות.

היחידה הראשונה בישראל לכירורגיה של היד הוקמה במחלקה האורתופדית בבית החולים קפלן ב-1967, על ידי פרופסור איזידור קסלר, בעקבות המקרים הרבים של הפגיעה ביד בקרבות מלחמת ששת הימים. ב-1973 הייתה היחידה למחלקה מיוחדת בהשפעת הריבוי של פגיעות מלחמתיות במלחמת יום הכיפורים.

פרופסור קסלר (1926 - 2007), יליד בולגריה ובוגר אוניברסיטת סופיה שהשתלם בפינלנד וארצות הברית, נחשב לאבי הכירורגיה של היד בארץ, והיה לפרופסור בעל שם עולמי. פרופ' קסלר ראה בענף זה את אחד האתגרים הגדולים של הכירורגיה המודרנית. פרופסור קסלר אף פיתח מכשיר רפואי, הקרוי על שמו, אשר בכל רחבי העולם נעשה בו שימוש והיווה פריצת דרך -  "דגם קסלר" - מכשיר מתיחה להארכה של חלקי יד חסרים. כמו כן המציא את  אחד מהקשרים החזקים לתפירת גידים ה-  "Grasping Suture" הנושא את שמו.

יד
המנון תימן

**הרפובליקה המאוחדת** הוא השם של ההמנון הלאומי של תימן. ההמנון נכתב על ידי עבדאללה אל-ווהאב נעמאן והולחן על ידי איוב טארש. ההמנון היה בתחילה שייך לדרום תימן. בשנת 1990, כשחל המיזוג בין הצפון לדרום, הפך ההמנון להמנון הלאומי של תימן המאוחדת.

## מילות ההמנון
رددي أيتها الدنيا نشيدي
ردديه و أعيدي و أعيدي
و اذكري في فرحتي كل شهيد
و امنحيه حللاً من ضوء عيدي
رددي أيتها الدنيا نشيدي
عشت إيماني و حبي أممياً
و مسيري فوق دربي عربياً
و سيبقى نبض قلبي يمنياً
لن ترى الدنيا من بعدي وصياً

## תעתיק
Raddidi Ayyatuha 'D-dunya Nashidi
Raddidihi Wa a'idi Wa aidi
Wa 'Dhkuri Fi Farhati Kulla Shahidi
Wa 'Mnahihi Hullalan Min Daw'i Idi

Raddidi Ayyatuha 'D-dunya Nashidi
Raddidi Ayyatuha 'D-dunya Nashidi

Ya Biladi, Nahnu Abna'u Wa Ahfadu Rijalik
Sawfa Nahmi Kulla Ma Bayna Yadayna Min Jalalik
Wa Sayabqa Khalida 'D-daw'i 'Ala Kulli 'El-masalik
Kullu Sakhrin Fi Jibalik, Kullu Dharrati Rimalik

Kullu Anda'i Dilalik, Milkuna
Innaha Milku Amanina 'L-kabirah, Haqqana
Ja'a Min Amjadi Madiki 'L-muthirah

Raddidi Ayyatuha 'D-dunya Nashidi
Raddidi Ayyatuha 'D-dunya Nashidi

Wahdati, Wahdati, Ya Nashidan Ra'i'an Yamla'u Nafsi
Anti Ahdun 'Aliqun Fi Kulli Dhimmah
Rayati, Rayati, Ya Nasijan Hiktahu Min Kulli Shamsi
Ukhludi Khafiqatan Fi Kulli Qimmah
Ummati, Ummati, Imnahini 'L-ba'sa Ya Masdari Ba'si
Wa 'Dhkhurini Laki Ya Akrama Ummah

'Ishtu Imani Wa Hubbi Sarmadiyya
Wa Masiri Fawqa Darbi 'Arabiyya
'Ishtu Imani Wa Hubbi Sarmadiyya
Wa Masiri Fawqa Darbi 'Arabiyya
Wa Sayabqa Nabdu Qalbi Yamaniyya
Lan Tara 'D-dunya Ala Ardi Wasiyya.

Raddidi Ayyatuha 'D-dunya Nashidi
Raddidihi Wa a'idi Wa aidi
Wa 'Dhkuri Fi Farhati Kulla Shahidi
Wa 'Mnahihi Hullalan Min Daw'i Idi

Raddidi Ayyatuha 'D-dunya Nashidi
Raddidi Ayyatuha 'D-dunya Nashidi

### תרגום

הוי עולם, חזור אחר שירי.
חזור עליו שוב ושוב.
זכור באמצעות צהלתי כל קדוש מעונה.
עטוף אותו בזוהר הפסטיבל שלנו.

הוי עולם, חזור אחר שירי.
הוי עולם, חזור אחר שירי.

הוי ארצי, אנו בנים ונכדים של גבריך.
אנו נגן על הוד מלכותך בידינו.
אורך יהיה נצחי בכל מקום
כל סלע בהריך, כל אטום באדמתך

מימיך הם המכרה שלנו.
הם שם עבור משאלותינו והם זכותנו.
הם הגיעו מתהילת העבר שלך.

הוי עולם, חזור אחר שירי.
הוי עולם, חזור אחר שירי.

אחדותי, הוי שיר נפלא מלאני
ההבטחה שבתגובתנו
דגלי, הוי בד נעוץ
התנוסס לנצח מכל פסגה
אומתי, תני לי כוח, הוי מקור של כוח
שמריני עבורך, אומה יקרה

באמונה ובאהבה אני חלק מהאנושות.
ערבי אנוכי כל חיי.
ליבי פועם בסינכרון עם תימן.
לא תראה את העולם על אדמתי כשומר.

הוי עולם, חזור אחר שירי.
חזור עליו שוב ושוב.
זכור באמצעות צהלתי כל קדוש מעונה.
עטוף אותו בזוהר הפסטיבל שלנו.

הוי עולם, חזור אחר שירי.
הוי עולם, חזור אחר שירי.

## מדיה

## קישורים חיצוניים

* גרסה אינסטרומנטלית
* מילים בערבית
* קובץ MIDI
* Himnuszok - גרסה קולית של ההמנון.

תימן
קטגוריה:תימן: סמלים לאומיים
עידוד רדיקלי

שמאל|ממוזער|250px|עידוד לפני "צעידת המיליון" בוושינגטון
**עידוד רדיקלי** (באנגלית: **Radical Cheerleading**) היא טקטיקה להבעת מחאה פוליטית המשתמשת בסגנון עידוד קבוצות הספורט, בדרך כלל באופן אירוני. השימוש בטקטיקה זו החל במיאמי, פלורידה, והתפשט למדינות נוספות בארצות הברית, קנדה ואירופה. הטקטיקה משמשת בעיקר כדי לקדם מחאה פמיניסטית ולמטרות שמאל. התנועה משתמשת בפרקטיקה של ג'נדרבנדינג, וכוללת גברים ונשים, כולל טרנסג'נדריות ובעלי מגדר לא-בינרי, ורבים מהפועלים בעידוד הרדיקלי אינם נראים כמו מעודדות אופייניות.

עידוד רדיקלי משמש בהפגנות, וכן באירועים פמיניסטיים ורדיקליים. באמצעות שיטה זו מועבר מסר רדיקלי בצורה ידידותית ולא אלימה כלפי אנשים וכלפי אמצעי התקשורת. בעזרת חוש ההומור והאירוניה שבדרך העברת המסר, מופחת באופן משמעותי המתח שנוצר במהלך ההפגנות.

אחת ההצלחות הבולטות של עידוד רדיקלי היה במצעד "March for Women's Lives" שנערך בוושינגטון למען זכויות נשים ולמען הזכות להפלה מלאכותית באפריל 2004. במצעד השתתפו כאלפיים מעודדות, אשר ביקשו לעורר את המודעות לזכות להפלה מלאכותית בקרב נשים בעלות הכנסה נמוכה.

שירי המעודדים הרדיקליים מבוססים לעיתים על שירים פופולריים או היסטוריים, ולפעמים המפגינים כותבים ומלחינים את השירים בעצמם. תלבושות המעודדות הן מגוונות, אך לרוב הן כוללות את הצבעים ורוד או אדום ושחור, המקושרים עם אנרכו-פמיניזם ואנרכיזם.

## ראו גם

* שיבוש תרבות

## קישורים חיצוניים

* מעודדות רדיקליות ניו יורק
* תמונות מאירועי המעודדות
* 

קטגוריה:דרכי מחאה
קטגוריה:פמיניזם באמנות
קטגוריה:מחאות פמיניסטיות
גמאל מובארכ

**גמאל (ג'ימי) מובארכ** (בערבית: **جمال مبارك**, תעתיק: גָמַאל מֻבּארכּ; נולד ב-27 בדצמבר 1963) הוא בנם הצעיר של נשיא מצרים לשעבר חוסני מובארכ ואשתו סוזן מובארכ.

## ביוגרפיה

גמאל הוא בנם הצעיר של חוסני וסוזאן מובארכ. הוא נקרא על שם נשיא מצרים גמאל עבד אל נאצר. מובארכ סיים תואר שני בעסקים באוניברסיטה האמריקאית בקהיר ושימש כראש הענף המצרי של בנק אמריקה.

על פי פרסומים לא-מצריים, חוסני מובארכ ייעד את גמאל לרשת אותו בתפקיד נשיא מצרים. במסגרת זו מונה גמאל ב-2002 לכהן כראש הוועדה הפוליטית של המפלגה השלטת במצרים, ונחשב לאדם השלישי בכוחו במפלגה. לשם חיזוק נוסף במעמדו, הועברו במרץ 2007 שלושים וארבעה תיקונים בחוקה המצרית אשר יאפשרו את העברת השלטון מהאב לבנו במדינה שבאופן רשמי היא רפובליקה. צורת שלטון זו כונתה גומלוכיה וזכתה למחאות עם הקמת תנועת כפאייה. היו שטענו כי ארצות הברית תמכה בצעדים אלו כי הייתה מעוניינת לראות את מובראכ הבן מחליף בנשיאות את אביו, כיוון שהיה אלטרנטיבה מתונה יחסית לתנועות האופוזיציה המוסלמיות במצרים.

בפברואר 2011, לאחר הימשכות המחאה במצרים, אמר סגן נשיא מצרים עומר סולימאן כי גמאל מובארכ לא יתמודד על הנשיאות.

באפריל 2011, האשים אותו משרד התובע הכללי המצרי בשחיתות והוא נעצר, יחד עם אביו ואחיו עלאא והועמד לדין על עבירות שחיתות. ביוני 2012 הסתיים משפטו בזיכוי מחמת התיישנות, אך בתחילת 2013 הורה בית המשפט לבטל את הזיכוי ולהעמידו למשפט חוזר הוא שוחרר מהכלא בינואר 2015.

בספטמבר 2018, גמאל נעצר יחד עם אחיו עלאא והואשם בביצוע מניפולציה בבורסה. השניים זוכו מאשמת המסחר הבלתי חוקי במניות בפברואר 2020.

ב-12 במרץ 2021 ביטל האיחוד האירופי את הסנקציות שהוטלו ב-2011 נגד תשעה אזרחים מצריים, כולל בני משפחת מובארק.

## חיים אישיים

## קישורים חיצוניים

* 
* צבי מזאל, מצרים: המרוץ לנשיאות מתלהט, המרכז הירושלמי לענייני ציבור ומדינה, 25 באוקטובר 2009
* 

## הערות שוליים

קטגוריה:פוליטיקאים מצרים
קטגוריה:בוגרי האוניברסיטה האמריקאית בקהיר
קטגוריה:המהפכה במצרים (2011): אישים
קטגוריה:מצרים שנולדו ב-1963
פר (סוג)

[ממוזער|[פרה בוונצואלה]]
[ממוזער|[זבו]]
[ממוזער|[גאור]]
**פר** או גם **בקר אמיתי** הוא סוג בר או מבוית של בקר. הפר הוא יונק גדול מעלה גרה ואוכל עשב. פרה היא מין מבוית ידוע ונפוץ של סוג זה. ישנם כמה ממיני הפר שנכחדו.

מינים בני זמננו של פר נחשבים כבעלי אב קדמון אחד, שור הבר (*B. primigenius*). מין זה שרד עד סביבות המאה ה-17, אז ניצוד עד כדי הכחדתו. כיום מיני הפר הם מבין סוגי היונקים הנפוצים ביותר בעולם, כאשר קיימים כ-1.3 מיליארד פרים מבויתים. פרטים של סוג זה מצויים באפריקה, אסיה, מזרח אירופה וצפון אמריקה. מקומות המחיה שלהם מגוונים ביותר, ותלויים במינים השונים. ניתן למצאם בערבות, יערות גשם, אזורי ביצה, סוואנה ויערות ממוזגים.

משך חיי פרטי פר שאינו מבוית הוא כ-18–25 שנים, ובשבייה עד 36 שנים. תקופת ההיריון עומדת על 9–11 חודשים, תלוי בהתאם למין הספציפי. לרוב נולד ולד אחד, ולעיתים נדירות שניים. רוב המינים חיים בעדרים שגודלם בין 10 עד מאות פרטים.

באופן כללי הפר הוא בעל חיים בעל סדר יום קבוע: חלקי היום החמים מוקדשים למנוחה, בעוד הבוקר ואחר הצהריים מכילים פעילות. באזורים שבסמוך אליהם הגיעו בני אדם, עשויים הפרטים לעבור לפעילות לילית. ישנם מינים אשר נודדים בעדריהם בעקבות זמינות של מזון ומים.

רוב המינים אוכלי עשב, והם בעלי לשונות ארוכות ושיניים גדולות המשמשות אותם לאכילת הצמחים. רוב המינים מעלי גירה.

## מיון
*תת-סוג Bos
**מין שור הבר (Bos primigenius) - נכחד
**מין פר מצרי (Bos aegyptiacus) - נכחד
**מין בקר הבית (Bos taurus)
**מין פר אקוטיפרונס (Bos acutifrons) -נכחד
**מין Bos planifrons - נכחד
*תת-סוג Bibos
**מין גאור (Bos gaurus)
**מין גאיאל (Bos frontalis)
**מין בנטנג (Bos javanicus)
**מין Bos palaesondaicus - נכחד
*תת-סוג Novibos
**מין קופראי (Bos sauveli) - מצוי בסכנת חמורה
*תת-סוג Poephagus
**מין יאק הבית (Bos grunniens)
**מין יאק הבר (Bos mutus)

**מיני הפרים החיים:**

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:בקר
הנס כריסטיאן גראם

**הנס כריסטיאן גראם** (בדנית: **Hans Christian Joachim Gram**; 13 בספטמבר 1853 - 14 בנובמבר 1938) היה רופא ובקטריולוג דני, שעל שמו קרויה **[[צביעת גראם]]**, שיטה המשמשת להבדלה ראשונית בין חיידקים ואחת השיטות השכיחות ביותר שפותחו במדע המיקרוביולוגיה עד היום.

## ביוגרפיה
הנס כריסטיאן גראם היה בנו של פרדריק טרקל יוליוס גראם (Frederik Terkel Julius Gram), פרופסור למשפטים ולואיז כריסטיאן רולונד (Louise Christiane Roulund).

גראם למד בוטניקה באוניברסיטת קופנהגן והיה עוזר בתחום הבוטניקה לזואולוג יפטוס סטיינסטרופ (Japetus Steenstrup). תוך כדי מחקריו על הצמחים הוא התמחה ביסודות הפרמקולוגיה ובשימוש במיקרוסקופ.

הוא החל ללמוד בבית ספר לרפואה של אוניברסיטת קופנהגן וקיבל את תואר הרופא (MD) בשנת 1878.

בין השנים 1878 ל-1883 עבד כרופא מתמחה בבית החולים העירוני של קופנהגן (Kommunehospitalet).

גראם טייל ברחבי אירופה בין 1883 ל-1885, כשהוא לומד פרמקולוגיה בשטרסבורג, מרבורג וברלין. עבודת המחקר הראשונה שלו עסקה במחקר תאי דם אדומים בגברים. הוא היה בין הראשונים להבחין שמקרוציטים היו מאפיינים של אנמיה ממארת.

ב-1884, כאשר עבד בבית החולים העירוני של ברלין יחד עם קרל פרידלנדר (Carl Friedländer; 1887-1847) הוא פיתח שיטה להבחנה בין שתי מחלקות עיקריות של חיידקים. שיטה זו, צביעת גראם ממשיכה להיות פרוצדורה תקנית במיקרוביולוגיה רפואית.

ב-1891 החל לעבוד במרצה בפרמקולוגיה, ומאוחר יותר באותה שנה מונה לפרופסור באוניברסיטת קופנהגן.

ב-1900 הוא התפטר ממשרתו כפרופסור בפרמקולוגיה, על מנת לקבל משרת פרופסור לרפואה.

לאחר מינויו לפרופסור לרפואה ב-1900, פרסם גראם ארבעה כרכים של הרצאות קליניות, בהם נעשה שימוש נרחב בדנמרק.

ב-1923 הוא פרש לגמלאות.

### צביעת גראם

העבודה שפרסמה אותו בעולם הייתה פיתוח השיטה לצבוע חיידקים. הצביעה מילאה אחר כך תפקיד מרכזי בסיווג חיידקים. גראם היה איש צנוע, בפרסום הראשון של השיטה הוא ציין "משום כך פרסמתי את השיטה, אם כי היא עדיין לקויה מאוד ופגומה, אך אני מקווה גם שתחת ידיהם של חוקרים אחרים היא תהפך למועילה". צביעת גראם נעשית בעזרת גביש סגול. חיידקים הנצבעים בסגול מכונים "חיידקים גראם-חיוביים", וחיידקים שאינם נצבעים מכונים חיידקים גראם-שליליים (-g) כלומר בעלי דופן-תא עבה או דקה, בהתאמה. הצביעה הנגדית, המאפשרת לראות גם את החיידקים הגראם-שליליים באדום, הוספה מאוחר יותר.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רופאים דנים
קטגוריה:בעלי תואר דוקטור מאוניברסיטת קופנהגן
קטגוריה:קופנהגן: אישים
קטגוריה:דנים שנולדו ב-1853
קטגוריה:דנים שנפטרו ב-1938
משה בן נפתלי

**משה בן דוד בן נפתלי** או בשמו הערבי **אבו עמראן**, חי במחצית הראשונה של המאה ה-10. נחשב לאחרון ולחשוב במשפחת בן נפתלי, משפחה של בעלי מסורה, שפעלה בטבריה.

משה בן נפתלי הוא בן דורו של אהרון בן אשר, ובעל מחלוקתו בנושאים רבים ביחס להגיית הטקסט המקראי: בספרות המסורה ישנם 850 "חילופים" בנוסח המקרא בינו לבין בן-אשר.

מבין המחלוקות הידועות ביניהם היא שאלת ההגייה של השם "יששכר". לפי ר' משה בן נפתלי הקריא הוא כמו הכתיב (ראו קרי וכתיב)- יששכר, ואילו לפי אהרון בן אשר יש לקרוא את המילה "ישכר". במחלוקות אלו אין הלכה כמותו, משום שנמצא שהוא אינו מדויק כמו אהרון בן אשר, וכך סברו הרבה ראשונים ובהם הרמב"ם. אף-על-פי-כן משה בן נפתלי תרם רבות למסורה הטברנית, אשר היא זאת שהתקבלה בעם ישראל.

הספר שהרמב"ם המליץ עליו כנוסח הנכון של המקרא הוא הנוסח של בן-אשר, והרד"ק כותב ש"אנחנו סומכים על קריאת בן-אשר".

רשימת המחלוקות בין בן אשר לבן נפתלי הועלתה על הכתב בחיבורו של מישאל בן עוזיאל, "כתאב אלכ'לף" (ספר החילופים). הספר כתוב ערבית יהודית באותיות עבריות.

## ראו גם
* ניקוד טברני

## לקריאה נוספת
* אליעזר ליפשיץ, **ספר החילופים**, הוצאת מאגנס, ירושלים, תשכ"ה. 

## הערות שוליים

קטגוריה:מדקדקי העברית בימי הביניים
קטגוריה:יהודים ארץ-ישראלים
קטגוריה:תקופת הגאונים
קטגוריה:התקופה הערבית בארץ ישראל
קטגוריה:אנשי היישוב הוותיק ילידי ארץ ישראל
קטגוריה:יהודים בארץ ישראל במאה ה-10
איוואן השישי, קיסר רוסיה

**איוואן השישי אנטונוביץ**' (ברוסית: **Иван VI**, 1740–1764), היה קיסר האימפריה הרוסית בשנים 1740–1741.
## ביוגרפיה
איוואן אנטונוביץ היה נינו של הצאר איוואן החמישי, הוא נולד בסנקט פטרבורג לאנטון אולריך, דוכס בראונשווייג ולאנה לאופולדובנה, אחיינית של הקיסרית השולטת אנה. הקיסרית אנה הייתה חשוכת ילדים, לכן מינתה את בן אחייניתה איוואן ליורש העצר.

הקיסרית אנה מתה כאשר היה איוואן בן חודשיים בלבד. בשל היותו תינוק מונה מאהבה של הקיסרית, הדוכס ארנסט בירון לעוצר. מינוי זה בוצע לפי צוואתה של הקיסרית אנה. אך כעבור שבועיים הודח בירון על ידי הקצינים בראשותם של פילדמרשל כריסטופור מיניך ואמו של איוואן השישי מונתה להיות העוצרת.

בנובמבר 1741 הודחו איוואן השישי ואמו מהשלטון על ידי יליזבטה, בתו של הצאר פיוטר הגדול. בשנת 1742 במהלך סודי כל המשפחה הועברה לפרברי ריגה. בהמשך היא הועברה לכפר חולמוגורי שבצפון רוסיה (במחוז ארכנגלסק של היום). בשנת 1746 נפטרה אמו. הוא עצמו הוחזק בנפרד משאר המשפחה. בשנת 1756 איוואן הועבר למבצר שליסלבורג שליד סנקט פטרבורג. לפי הוראות הקיסרית יליזבטה הוא הוחזק בבידוד מוחלט, הסוהרים שהיו בקשר עמו אולצו לחבוש מסכה על הפנים בעת כניסתם לתאו. המסמכים מראים שהיה ידוע לו על שייכות למשפחת הצאר והוא רצה להתנזר. גם לאחר מות הקיסרית יליזבטה, בתקופת שלטונם של יורשיה פיוטר השלישי ויקטרינה הגדולה הוחזק איוואן בתנאי בידוד אלו.

בשנת 1764, ואסילי מירוביץ', אחד מקציני המשמר של המבצר, המריד את החיילים במבצר, בניסיונו לשחרר את איוואן השישי. המורדים תפסו את מפקד המבצר ואילצו אותו למסור לידיהם את מפתחות תאו של איוון השישי. מה שלא ידעו הקושרים, הייתה העובדה כי לאיוואן הוצמדו שני שומרים אישיים, אשר לא היו כפופים למפקד המבצר. לשומרים אלו ניתנה הוראה מפורשת להרוג את הקיסר המודח בכל מקרה של ניסיון לשחררו. כאשר המורדים פרצו לתאו של איוואן השישי השומרים הרגו אותו מיד.

פרטים רבים על הריגתו היו אסורים לפרסום בתחומי האימפריה הרוסית עד לפרסום ספרו של גריגורי דנילבסקי בסוף המאה ה-19.

## אילן יוחסין

## קישורים חיצוניים

* 
* 
* 

קטגוריה:האימפריה הרוסית: פוליטיקאים
קטגוריה:קיסרי רוסיה
קטגוריה:שושלת רומנוב
קטגוריה:בית ולף
קטגוריה:מונרכים שנרצחו
קטגוריה:רוסים שנולדו ב-1740
קטגוריה:רוסים שנפטרו ב-1764
דרך האוקיינוס הגדולה

שמאל|ממוזער|100px|הסמל של דרך האוקיינוס הגדולה
שמאל|ממוזער|230px|מפת הדרך
שמאל|ממוזער|230px|דרך האוקיינוס הגדולה
**"דרך האוקיינוס הגדולה"** (באנגלית: **Great Ocean Road**) (ידועה כאוטוסטרדת חוף הגלישה בין ג'ילונג לטורקי) הפרוסה לאורך החוף הדרום מזרחי של אוסטרליה בין הערים ג'ילונג וווארנאמבול היא מצבת הזיכרון המלחמתית הגדולה ביותר בעולם. הדרך נבנתה בין מלחמת העולם הראשונה למלחמת העולם השנייה על ידי חיילים לשעבר ככבוד לחבריהם שנפלו. בניית הכביש נמשכה 16 שנה והיא נעשתה ידנית תוך שימוש במעדרים, כפות ודינמיט.

השער הראשי, קשת, נבנה מחדש מספר פעמים. הקשת הראשונה נהרסה ונבנתה כאשר הדרך הורחבה, הקשת השנייה נבנתה לאחר התנגשות של משאית בה והקשת השלישית נהרסה במהלך שריפות יום הצום הראשון. השער אינו ממוקם בדיוק בתחילת הדרך.

בדרך של הצמדות לחוף, הדרך מציעה נוף של מצר בס והאוקיינוס הדרומי. האזור ליד פורט קמפבל מכסה כמה מקווי החוף היפים ביותר בעולם.

## הגבלת מהירות
מגבלת המהירות בדרך נעה בין 80 קמ"ש (50 מייל לשעה) ל-100 קמ"ש (62 מייל לשעה), אך העיקולים החדים אינם מאפשרים להגיע למהירויות אלו ברוב המקומות. הדרך בעלת שני נתיבים (נתיב לכל כיוון). רכבים חייבים לנוע בצד שמאל של הדרך. ישנן מצלמות בקרת מהירות לאורך הדרך.

## גלריה של אתרי תיירות

קובץ:Great_ocean_road.jpg|דרך האוקיינוס הגדולה
קובץ:Twelve apostles on the Great Ocean road.JPG|"שנים עשר השליחים"
קובץ:The crags great ocean road.jpg|מבנה סלעי הידוע כ-"הצוק", באמצע הדרך בין פורטלנד ונלסון
קובץ:TheGrotto-GreatOceanRoad.jpg|המערה
קובץ:Loch Ard Gorge 1.jpg|סלע הפיל
קובץ:Loch Ard Gorge 4.jpg|הנחיר
קובץ:London Bridge, Victoria.jpg|קשת לונדון


## קישורים חיצוניים

* 
* 
* 

קטגוריה:ויקטוריה (אוסטרליה)
פובדה פרילפ

**FK פודבה** הוא מועדון כדורגל מקדוני שהוקם בשנת 1941 ושיחק מספר שנים בסבב הליגות של יוגוסלביה עת שמקדוניה הייתה חלק מיוגוסלביה.  המועדון ממוקם בעיר פרילפ במקדוניה.  הקבוצה הוקמה תחילה בשם "גוצה דלצב" ובשנת 1950 שינתה את שמה ל"פודבה" כפי שהוא כיום.  שם האצטדיון נשאר על שם השם הקדום של הקבוצה. הליגה המקדונית הרפובליקאית שבה זכתה הקבוצה ב - 7 אליפויות הייתה הליגה השלישית במערכת הליגות של יוגוסלביה ולאחר הזכייה באליפות הקבוצה עלתה לליגה השנייה של יוגוסלביה.

## תארים
* **אליפות [[ליגת העל המקדונית]]** (1): 2004, 2007
* **[[הגביע המקדוני]]** (1): 2002
* **אליפות הליגה המקדונית הרפובליקאית** (ליגה אזורית כחלק מיוגוסלביה) (7): 1953, 1959, 1962, 1963, 1979, 1981, 1986

## הופעות באירופה
הקבוצה הופיעה לראשונה באירופה במוקדמות גביע אופ"א בעונת 1997/98, אז פגשה הקבוצה בקבוצת אודרה וודז'יסלאב מפולין והפסידה לה בסיכום המשחקים והודחה מהמפעל.  הקבוצה הופיעה בגביע האינטרטוטו בעונת 1999, כאשר בסיבוב הראשון הקבוצה פגשה בקבוצת א.ס. טרנצ'ין מסלובקיה ולאחר שוויון נקודות ניצחה פודבה בבעיטות פנדל ועברה לסיבוב הבא.  בסיבוב השני פגשה הקבוצה את קבוצת פרוג'ה מאיטליה והפסידה לה בסיכום המשחקים.

הקבוצה חזרה לגביע אופ"א בעונת 2000/01, אז פגשה בסיבוב המוקדם את קבוצת אוניברסיטת קראיובה מרומניה ועברה אותה בסיכום השני המשחקים.  בסיבוב הראשון כבר חיכתה לקבוצה קבוצת הפאר האיטלקית פארמה והקבוצה הפסידה לה בשני המשחקים והודחה מהמפעל.  הקבוצה חזרה לגביע האינטרטוטו בעונת 2001, אז פגשה בסיבוב הראשון בקבוצת NK זאגרב מקרואטיה וגברה עליה בסיכום המשחקים.  בסיבוב השני פגשה הקבוצה בקבוצת ריזספור מטורקיה ועברה אף אותה.  בסיבוב השלישי פגשה הקבוצה את קבוצת צ'מל בלשאני מצ'כיה והפסידה לה בסיכום המשחקים והודחה מהמפעל.  בעונת 2002/03 הקבוצה חזרה למוקדמות גביע אופ"א, שם היא פגשה בקבוצת מיידטלנד מדנמרק והפסידה לה בסיכום המשחקים.

הקבוצה שבה לגביע האינטרטוטו בעונת 2003, אז פגשה בסיבוב הראשון בקבוצת ספרטק טרנבה מסלובקיה וגברה עליה עם שני ניצחונות ועלתה לסיבוב השני.  בסיבוב השני פגשה הקבוצה את קבוצת SV פאסצ'ינג מאוסטריה והפסידה לה בסיכום המשחקים.  בעונת 2004/05 הקבוצה שיחקה לראשונה בתולדותיה במוקדמות ליגת האלופות כאשר בסיבוב המוקדם הראשון הקבוצה הפסידה לקבוצת פיוניק ירוואן מארמניה והודחה מהמפעל.

הקבוצה שיחקה בגביע האינטרטוטו בעונת 2005 כאשר היא פוגשת בשלב הראשון בקבוצת סמדרבו מסרביה וגברה עליה בשני המשחקים ועלתה לשלב השני.  בשלב השני כבר פגשה הקבוצה בקבוצת הפאר הגרמנית המבורג והפסידה לה פעמיים בתוצאה 4-1 והודחה מהמפעל.  הקבוצה חזרה לגביע האינטרטוטו בעונת 2006, כאשר היא פוגשת בסיבוב הראשון בקבוצת פארול קונסטנצה מרומניה והפסידה לה בסיכום המשחקים והודחה מהמפעל.  בעונת 2007/08 שיחקה הקבוצה במוקדמות ליגת האלופות אך הפסידה לקבוצת האסטונית לבדיה טאלין.

בשנת 2009 אופ"א השעתה את הקבוצה מהשתתפות בכל מפעל אירופאי ל 8 השנים הבאות (עד עונת 2017-2018) בגלל משחק שאותו היטתה הקבוצה, במסגרת מוקדמות ליגת האלופות. מחקירת אופ"א התברר שבשנת 2004 הקבוצה היטתה את תוצאת המשחק שלה ,והפסידה בביתה לקבוצה פיוניק ירוואן  מארמניה. בעקבות כך הושעו נשיא הקבוצה, אלכסנדר זאברצנאץ והקפטן שלה, ניקולוס זדראבסקי לכל החיים.

## קישורים חיצוניים

קטגוריה:קבוצות כדורגל מקדוניות
קטגוריה:קבוצות כדורגל שהוקמו ב-1941
טריפ רע

**"טריפ רע"** או **התקף פסיכדלי** הוא סוג של התקף הגורם לאי שקט, חרדה, פחד כתוצאה מסיבוך או הרעלה הנגרמת מצריכת סמים הזייתיים (הלוצינוגנים) כמו אל־אס־די, פנציקלידין, מסקלין וסלוויה דיווינורום ולפעמים מריחואנה. המונח משמש לפעמים כדי לתאר התקף חרדה או התקף פאניקה שמתרחש תוך כדי שימוש באותם סמים.

את תוכן החוויה תלו לפעמים בעבר בהתעוררותם של מצבים מודחקים או בתגובת חרדה להשפעות ההזייתיות של הסם.

"טריפים רעים" אחרי צריכת LSD עלולים לקרות לפעמים גם למי שהיו לו "טריפים טובים" (עם אופוריה).

## היבטים קליניים
מספר תגובות יכולות לקרות תוך כדי מצב של הרעלה בעזרת סם הלוצינוגני. צרכני סמים יכולים לחוות תחושות כלליות של פרנויה ושל פחד. יש שעלולים לחוש התקף חרדה - מצב שבו האדם חווה פחד קיצוני, ולעיתים גם עם הרגשת ניתוק מהסביבה ופחד מפני שיגעון ומפני אי חזרה למציאות. הטריפ הרע יכול להתבטא גם בדיכאון עמוק עם סיכון אובדני.

הסובלים מ"טריפ רע" יכולים לבצע פעולות העלולות לפגוע בעצמם או בסובבים אותם. הפעולות יכולות להתבטא במחשבות אובדניות או אפילו בניסיון התאבדות כתוצאה מהגברת תחושות פרנואידיות והדיכאון. הסובלים יכולים לחשוב שמותם הולך ובא או אפילו שהיקום כולו הולך להתמוטט.

חלק יכולים לחוות אי התמצאות או בלבול. התפישות הנורמליות של זמן, מרחב ואפילו אישיות יכולים להשתנות, דבר שיגרום לפחד. חלק יכולים להחמיר את מצבם על ידי ניסיון ל"היאבק" בחוויה הפסיכדלית. יכולות להיות הזיות של חרקים הזוחלים לתוך או מתוך גוף ואף של הימצאות במקומות מלוכלכים כמו ביוב.

### אי-הוודאות שבחוויה
ההשפעות של סמי ההזיות (או סמים הפסיכדליים) משתנות מאוד מאדם לאדם ומחוויה אחת לשנייה.
חלק מהאנשים שנמצאים תחת השפעת הסמים שוכחים שהם לקחו סמים והם בטוחים שהעולם המופרע שהם חווים הוא אמיתי לחלוטין ושהוא יישאר ככה לתמיד.

## טיפול
טיפול הבחירה בהתקפי הפאניקה והאי שקט על רקע שימוש בסמים הלוצינוגנים הוא ההמצאות בחדר שקט, עם מעט גירויים חיצוניים, שיחה שקטה ותומכת, מרגיעה ולא שיפוטית. גם על פי סטניסלב גרוף יש להפחית את הגירויים הסביבתיים ולפשט את הסביבה. גרוף סבר שניתן ולנצל את ההזדמנות שנוצרה לפתירת הקונפליקט או המשבר הנפשי שהתעורר בעקבות השימוש בסם.

תרופות פסיכיאטריות המשמשות לטיפול כוללות בעיקר דיאזפאם (ואליום) 30-10 מ"ג או בנזודיאזפינים אחרים אם המטופל נמצא באי שקט או פאניקה קיצונית . תרופות אנטי-פסיכוטיות אינן נדרשות בדרך כלל אלא כשבולטים סימנים פסיכוטיים בעוצמה גדולה. יש להימנע מתרופות בעלות השפעה אנטיכולינרגית מכיוון שסמי ההזיות הנמכרים "ברחוב" הם מעורבבים עם סמים אנטיכלוינרגיים. מרבית ה"טריפים הרעים" חולפים תוך 24 שעות אחרי הצריכה.

טימותי לירי סבר כי מקורם של חלק מהחוויות במודעות מוגברת לרמה נמוכה של סוכר בדם, היכולה להיפתר בעזרת צריכת סוכר זמין.

## לקריאה נוספת
*Henry W.Lahmeyer, Robert A.Channon, R.Francis Schlemmer Jr *Psychoactive Substance Abuse* in Joseph A.Flaherty, Robert A.Channon, John M.Davis *Lange clinical manual Psychiatry
Diagnosis &Therapy Prentice-Hall International Inc.Chicago 1988*
* Jane A. Kennedy *Marijuana, Hallucinogens, Phencyclidine and inhalants* in James l.Jacobson, Alan M.Jacobson *Psychiatry Secrets* Hanley&Belfus, Philadelphia 1996''

## קישורים חיצוניים
* 

## הערות שוליים

קטגוריה:השפעות של סמים
עדנה מזי"א

**עדנה מזי"א** (24 ביולי 1949 – 10 בדצמבר 2023) הייתה מחזאית, סופרת, תסריטאית ובמאית ישראלית.

## ביוגרפיה
מזי"א נולדה בתל אביב בשם עדנה קוטלוביץ' כבת יחידה להוריה. אימה, שנולדה בווינה, הייתה פעילה בלח"י ואביה, שהיה עורך דין, פיקד על תא האצ"ל בדרום אפריקה. הוריה היו ההשראה למחזה "המורדים" שהוצג ב, ועליו זכתה בפרס מחזאית השנה לשנת 1998.

מזי"א השלימה תואר שני באוניברסיטת תל אביב במגמת פילוסופיה ותיאטרון, ובהמשך לימדה שם כתיבה דרמטית.

## קריירה
את דרכה המקצועית החלה בכתיבת תסריטים לסרטי קולנוע ובהם – עם הבמאי עמוס גוטמן – "נגוע", "חימו מלך ירושלים" ו"בר 51".

המחזה הראשון שכתבה הוא "וינה על הים" (1991). המחזה הראשון שביימה (1999) הוא "חברות הכי טובות", שחיברה ענת גוב והפך ללהיט בתיאטרון הקאמרי כשהוצג יותר מ־700 פעם.

## יצירתה
### מחזות שכתבה

### מחזות שביימה
מזי"א הרבתה לשתף פעולה עם חברתה, המחזאית ענת גוב, וביימה שישה ממחזותיה. כולם הוצגו בתיאטרון הקאמרי.

בנוסף, ביימה את ההצגות הבאות:

### בימוי לטלוויזיה

### תסריטים לקולנוע

### ספרים

### ספרים לילדים

## פרסים
על פעילותה זכתה מזי"א בכמה פרסים:
* הפרס על שם מאיר מרגלית לשנת 1997, למחזה "סיפור משפחתי"
* הפרס על שם לאה גולדברג, למחזה "סיפור משפחתי"
* מחזאית השנה של עמותת פרס התיאטרון הישראלי לשנת 1998/1999, על המחזה "המורדים"
* הפרס על שם מאיר מרגלית לשנת 1999, למחזה "המורדים"

## חיים אישיים
למזי"א שני ילדים מנישואיה ליואב מזי"א, שעימו התגוררה בתמרת שבשיפולי הגליל התחתון וביישוב הולדתו נהלל. לאחר גירושיה ב־2004 חזרה לתל אביב. בתה אלישבע מזי"א כיהנה כמנכ"לית תיאטרון החאן.

הלכה לעולמה ב־10 בדצמבר 2023, לאחר מאבק במחלת הסרטן.

## לקריאה נוספת
* עדנה מזי"א, **משחקים בחצר האחורית**, באנתולוגיה "תמונה קבוצתית" (ספרות ישראלית במאה ה-21), עמ' 403–406, הוצאת כרמל, 2017.

## קישורים חיצוניים

* 
* 
* 
* 
* 
* 
* 
* 
* 
* 
* 
* 
* 
* 

* אוסף עדנה מזי"א מתוך האוספים הדיגיטליים של ספריית יונס וסוראיה נזריאן, אוניברסיטת חיפה

## הערות שוליים

קטגוריה:אישים הקבורים בבית הקברות בנהלל
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:במאי תיאטרון ישראלים
קטגוריה:במאיות תיאטרון ישראליות
קטגוריה:מחזאיות ישראליות
קטגוריה:מחזאים ישראלים
קטגוריה:סופרות ישראליות
קטגוריה:סופרות כותבות עברית
קטגוריה:סופרים ישראלים
קטגוריה:סופרים כותבי עברית
קטגוריה:חברי מצפן
קטגוריה:ישראלים שנולדו ב-1949
קטגוריה:ישראליות שנולדו ב-1949
קטגוריה:ישראלים שנפטרו ב-2023
קטגוריה:ישראליות שנפטרו ב-2023
קטגוריה:זוכי פרס לאה גולדברג
מקל רו

**מקל רו** (באנגלית: **Muckle Roe**) הוא אי באיי שטלנד שבסקוטלנד. האי, מקושר לאי מיינלנד הנמצא ממזרח לו בגשר העובר מעל מצר רו.

מקל בסקוטית פירושו "גדול" או "עצום".

באי מקל רו מתגוררים כ-130 תושבים (2011). רוב תושבי האי עוסקים בחקלאות (Crofting ) וחיים בדרום מזרח האי. 

## היסטוריה
ב-1905 נבנה גשר בין מקל רו לבין האי מיינלנד בעלות של 1,020 פאונד. הגשר נבנה מברזל ובטון והשלמת בנייתו באה לצד היפוך בירידה באוכלוסייה שנראתה בסוף המאה ה-19 ובתחילת המאה ה-20. גשר חלופי נבנה ב-1999. מקל רו היה חלק מהקהילות האזוריות במועצה האזורית דלטינג  עד לביטול הקהילות האזרחיות בסקוטלנד על ידי השלטון המקומי הסקוטי.

## גאוגרפיה וגאולוגיה
הנקודה הגבוהה באי היא מיד וורד (South Ward), שגובהה 172 מטרים מעל פני הים. קוטרו של האי כ-4.8 ק"מ ושטחו כ-17 קמ"ר. הסלע המצוי באי הוא גרניט אדומה, מה שהעניק לאי את שמו - שילוב של סקוטית ונורדית עתיקה שמשעותו היא "אי אדום גדול".

ישנן חוות ("קרופטים") רבות במזרח ובדרום מזרח האי. שאר האי משובץ לוכים וביצות.

האי הוא שריד של הר געש שהתקיים לפני 350 מיליון שנים.

## קישורים חיצוניים

* תיאור האי
* האי באתר Shetlopedia.com

קטגוריה:איי שטלנד
טרונדרה

**טרונדרה** (באנגלית: **Trondra**) הוא אי באיי שטלנד שבסקוטלנד. שטחו כ-3 קמ"ר ומתגוררים בו כ-135 תושבים (2013).

האי מקושר בגשרים לחצי האי הדרומי של האי מיינלנד ולאי בורה. 

תושבי האי מתגוררים בארבעה כפרים: בורלנד (Burland), קרופט טרייל (Croft Trail), קולדהיים (Cauldhame), קאטס (Cutts) וגלנדייל (Glendale).

## קישורים חיצוניים

* האי טרונדרה באתר Shetlopedia.com

קטגוריה:איי שטלנד
כנס החלל הבינלאומי על שם אילן רמון

[שמאל|ממוזער|150px|[אילן רמון]]
[ממוזער|נשיא ישראל [יצחק הרצוג נואם בכנס ה-18, 2023]]
**כנס החלל הבינלאומי על שם אילן רמון** הוא כנס חלל בינלאומי המתקיים מדי שנה בסמוך ליום השנה לאסון מעבורת החלל קולומביה. הכנס אורגן על ידי מכון פישר למחקר אסטרטגי אוויר וחלל, ובשיתוף סוכנות החלל הישראלית ומשרד המדע והטכנולוגיה. החל משנת 2017 עבר הכנס לאחריות של סוכנות החלל הישראלית. זהו כנס בינלאומי, בין שאר אורחיו גם אסטרונאוטים בשירות פעיל. הכנס מהווה במה למפגש בין תלמידים ובני נוער, בכירי הממסד התעשייתי והאקדמי של ישראל, גורמי צבא וביטחון.

בכירי מערכת הביטחון של מדינת ישראל משתמשים בכנס על מנת לתת ביטוי פומבי למדיניות החלל של מדינת ישראל. כך למשל, לראשונה מאז קום המדינה, התבטא שר ביטחון בתחום מדיניות החלל הישראלית - הביטחונית והאזרחית גם יחד. הכנס מהווה מוקד עניין לקהילת החלל האמריקנית, ונציגים של נאס"א, ופיקוד החלל של חיל האוויר האמריקאי מיוצגים בו על ידי גורמים מדרג גבוה. בנוסף לערכו כמציג את מדיניות החלל הישראלית הכנס מהווה כר לשיתוף פעולה בין סוכנות החלל הישראלית וסוכנויות חלל מבקרות, ביניהן סוכנות החלל האירופית.

## קישורים חיצוניים

*האתר הרשמי של כנס אילן רמון 2020, שיתקיים ב-28 בינואר 2020. 
*מידע אודות כנס החלל הבינלאומי ה-15 ע״ש אילן רמון 2020, באתר סוכנות החלל הישראלית
*מידע אודות הכנס השנתי השלישי, שהתקיים ב-30 בינואר 2008, מאתר מכון פישר למחקר אסטרטגי אוויר וחלל
* מידע אודות הכנס השנתי הרביעי, שהתקיים ב-28 בינואר 2009, מאתר מכון פישר למחקר אסטרטגי אוויר וחלל
* מידע אודות הכנס השנתי החמישי, שהתקיים ב-27 בינואר 2010, מאתר מכון פישר למחקר אסטרטגי אוויר וחלל
* מידע אודות הכנס השנתי השישי, שהתקיים ב-30 בינואר 2011, מאתר מכון פישר למחקר אסטרטגי אוויר וחלל
* מידע אודות הכנס השנתי השביעי, שהתקיים ב-29 בינואר 2012, מאתר מכון פישר למחקר אסטרטגי אוויר וחלל

קטגוריה:ישראל: כנסים
קטגוריה:תוכנית החלל הישראלית
קטגוריה:הנצחת אילן רמון
קטגוריה:הרצליה: אירועים